Asambles gant ar gelaouenn , skipailh Al Liamm en deus meret un obererezh embann brezhonek eus ar re bouezusañ , p ' o deus klasket heuliañ an hent boulc ' het gant Skridou Breiz , an ti - embann meret gant Florentin Goinard , hemañ tost ouzh Strollad Broadel Breiz . Prenet en deus Ronan Huon e 1959 an holl levrioù brezhonek a oa bet chomet e kerz ar merour . E 1957 e seblant bezañ bet yezh kentañ an embannerezh p ' eo bet lakaet e gwerzh Geotenn ar Werc ' hez gant Jakez Riou ha trede embannadur Grammaire bretonne ( Yezhadur brezhoneg ) gant Roparz Hemon ( an embannadurioù kentañ dindan anv Skridou Breiz e 1940 ha 1948 ) . En Al Liamm e fizias Roparz Hemon , hag eñ harluet en Iwerzhon , un darn vras eus e oberenn hag an darn vuiañ eus ar romantoù hag an danevelloù skrivet gantañ .